b"\n_START_ARTICLE_\nLET Kunovice\n_START_SECTION_\nIstorija\n_START_PARAGRAPH_\n1936\xc2\xa0m. koncernas \xc5\xa0kodovy z\xc3\xa1vody Kunic\xc4\x97je prad\xc4\x97jo orlaivi\xc5\xb3 gamyklos statybas. Prie\xc5\xa1 Antr\xc4\x85j\xc4\xaf pasaulin\xc4\xaf kar\xc4\x85 ir jo metu nebaigta statyti gamykla veik\xc4\x97 kaip remonto dirbtuv\xc4\x97s. Pasibaigus karui gamykla buvo nacionalizuota ir 1950\xe2\x80\x931953\xc2\xa0m. pastatyta naujai._NEWLINE_1957\xe2\x80\x931967\xc2\xa0m. ji vadinosi SPP (Stroj\xc3\xadrny prvn\xc3\xad p\xc4\x9btiletky 'Pirmojo penkme\xc4\x8dio ma\xc5\xa1in\xc5\xb3 gamykla'). 1967\xc2\xa0m. v\xc4\x97l imtas naudoti pavadinimas LET. Tada gamykla gamino mokomuosius treniruo\xc4\x8di\xc5\xb3 l\xc4\x97ktuvus C-11 (tarybiniai Jakovlev Jak-11, pagal licencij\xc4\x85), taip pat daugiatikslius l\xc4\x97ktuvus Aero Ae 45 ir Aero Ae 45._NEWLINE_1957\xc2\xa0m. kompanija \xc4\x97m\xc4\x97 konstruoti lengv\xc4\x85j\xc4\xaf daugiatiksl\xc4\xaf l\xc4\x97ktuv\xc4\x85 Let L-200 Morava, 1961\xc2\xa0m.\xc2\xa0\xe2\x80\x93 \xc5\xbeem\xc4\x97s \xc5\xabkio l\xc4\x97ktuv\xc4\x85 Zlin Z-37 Cmelak. Abu buvo komerci\xc5\xa1kai s\xc4\x97kmingi. Kelet\xc4\x85 met\xc5\xb3 gamino ir reaktyvin\xc4\xaf mokom\xc4\x85j\xc4\xaf l\xc4\x97ktuv\xc4\x85 L-29._NEWLINE_Daug met\xc5\xb3 kompanij\xc4\x85 k\xc5\xabr\xc4\x97 ir gamino sklandytuvus (Zl\xc3\xadn Z 22, Z 124 Gal\xc3\xa1nka, LF 109 Pioneer, Z 425 \xc5\xa0ohaj). Populiariausi LET gamybos sklandytuvai buvo Blanikai\xc2\xa0\xe2\x80\x93 L-13 Blan\xc3\xadk, L-23 Super Blan\xc3\xadk ir L-33 Solo._NEWLINE_7-t\xc4\x85 de\xc5\xa1imtmet\xc4\xaf LET in\xc5\xbeinieriai sukonstravo 19 viet\xc5\xb3 keleivin\xc4\xaf turbosraigtin\xc4\xaf l\xc4\x97ktuv\xc4\x85 Let L-410 Turbolet, kuri\xc5\xb3 pagamino vir\xc5\xa1 1100 vienet\xc5\xb3. \xc5\xa0is populiarus l\xc4\x97ktuvas ne syk\xc4\xaf buvo modernizuotas, naujausios jo modifikacijos L-410UVP-E20 ir L-420 yra sertifikuotos (pirmoji\xc2\xa0\xe2\x80\x93 EASA, antroji\xc2\xa0\xe2\x80\x93 FAA)._NEWLINE_L\xc4\x97ktuvo Let L-610 prototipinis egzempliorius buvo demonstruotas Paris Airshow. \xc5\xa0is modelis negamintas d\xc4\x97l finansavimo stokos._NEWLINE_Metaliniai sklandytuvai LET L-13 Blan\xc3\xadk buvo masi\xc5\xa1kiausiai gaminami (nuo 1958\xc2\xa0m. j\xc5\xb3 pagamino vir\xc5\xa1 3000). 2005\xc2\xa0m. juos vis dar gamino, kaip ir model\xc4\xaf Let L-23 Super Blan\xc3\xadk._NEWLINE_2008\xc2\xa0m. 51% kompanijos akcij\xc5\xb3 nupirko kompanija \xe2\x80\x9eUral Mining and Metallurgical Company\xe2\x80\x9c (UGMK)."